Във връзка с постъпило *уведомление с вх. № ОВОС-655/25.03.2021г. и становище на БД ИБР Пловдив с изх. № ПУ-01-407(5)/18.08.2021г. за инвестиционно предложение (ИП): „Свинеферма за 150 свине майки и тяхното поголовие“ в ПИ с идентификатор 02720.37.42, местност „Келчовка”, гр. Баня, община Карлово, с възложител „Ненко ТРифонов“,* и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение предвижда изграждане на свинеферма за 150 свине майки и тяхното поголовие. Така заявеното ИП попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 ИП попада в защитена зона от Европейската екологична мрежа „НАТУРА 2000“ – BG0000429 „Река Стряма“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Карлово и Кметство гр. Баня

Отговорено от РИОСВ-Пловдив на 30.08.2021г.